60. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 780 της 6/20 Οκτ. 1961 (ΦΕΚ Α΄ 200)  Περί συστάσεως κέντρου μετεκπαιδεύσεως αστυνομικών υπαλλήλων επί θεμάτων τροχαίας. Έχοντες υπ’ όψιν α) τας διατάξεις του άρθρ. 43 παρ. 2 του Κ.Ν. 2458/1953 «περί Οργανισμού του Σώματος Αστυν. Πόλεων», του κωδικοποιηθέντος δια του από 20.1.1958 Β.Δ/τος (ΦΕΚ τ.Α΄ αρ. 11) και του Α.Ν. 1671/1951 «περί Υπουργικού Συμβουλίου και Υπουργείων» ως συνεπληρώθη δια του Νόμ. 3076/1954, β) την υπ’ αριθ. 92128 από 16.12.1954 απόφασιν του Υπουργού Εσωτερικών «περί αναθέσεως αρμοδιοτήτων του Υπουργού Εσωτερικών εις τον Υφυπουργόν Εσωτερικών» (Φ.Ε.Κ. τεύχος β΄ αρ. 250) και γ) την υπ’ αριθ. 656 από 27.9.61 γνωμοδότησιν του Συμβουλίου Επικρατείας, προτάσει του Ημετέρου επί των Εσωτερικών Υφυπουργού απεφασίσαμεν και διατάσσομεν: Άρθρ.1.-1.Συνιστάται εν Αθήναις και παρά ταις Αστυνομικαίς Σχολαίς κέντρον μετεκπαιδεύσεως αστυνομικών υπαλλήλων εις θέματα τροχαίας κινήσεως. 2.Σκοπός του εν λόγω κέντρου είναι η μετεκπαίδευσις των αστυνομικών υπαλλήλων μέχρι και του βαθμού Αστυνόμου α΄ τάξεως, εις θέματα σχέσιν έχοντα με την τροχαίαν κίνησιν εν γένει, κατά τα εν άρθρ. 3 του παρόντος ειδικώτερον οριζόμενα. 3.Η διάρκεια της εκπαιδεύσεως καθορίζεται εις 5 έως 6 εβδομάδας. 4.Ο αριθμός των εις εκάστην εκπαιδευτική περίοδον εισαγομένων εις το κέντρον τούτο, αι υπηρεσίαι εκ των οποίων θα προέρχωνται και η ημερομηνία ενάρξεως της λειτουργίας του καθορίζονται δια κανονιστικών διαταγών του Αρχηγού Αστυν. Πόλεων. 5.Οι εκπαιδευόμενοι, όντες απεσπασμένοι εις το Κέντρον, απαλλάσσονται, διαρκούσης της εκπαιδεύσεώς των πάσης άλλης υπηρεσίας. Άρθρ.2.-1.Του κέντρου μετεκπαιδεύσεως προΐσταται ο εκάστοτε Διοικητής των Αστυνομικών Σχολών, βοηθούμενος και υπό του λοιπού διοικητικού προσωπικού. 2.Το διδακτικόν προσωπικόν διορίζεται κατά τας ισχυούσας διατάξεις των Σχολών αστυφυλάκων, αρχ/κων και υπαστυνόμων, οι δε διδάσκοντες καθηγηταί, προερχόμενοι ιδία εκ των ειδικώς εκπαιδευθέντων εις Ηνωμένας Πολιτείας Αμερικής εις θέματα τροχαίας αξιωματικών του Σώματος, ως και εκ των εκπαιδευθέντων ενταύθα εις την Αμερικανικήν Αστυνομικήν Αποστολήν, δικαιούνται της εκάστοτε δια τας Σχολάς καθοριζομένης αμοιβής. 3.Οι καθηγηταί υποχρεούνται όπως παραδίδωσιν εις την διοίκησιν της Σχολής εγκαίρως την ύλην του διδασκομένου υπ’ αυτών μαθήματος ή διαλέξεως, ίνα πολυγραφήται και διανέμηται εις τους μετεκπαιδευομένους προς μελέτην. 4.Η διδασκαλία δέον να είναι θεωρητική και φροντιστηριακή ή πρακτική, ίνα δύνανται οι διδάσκοντες καθηγηταί να μορφώνωσι γνώμην περί της επιδόσεως εκάστου των μετεκπαιδευομένων. Άρθρ.3.-1.Τα εις το κέντρον διδασκόμενα μαθήματα ή διαλέξεις είναι τα εξής: α)Γενικά θέματα τροχαίας. β)Έλεγχος και ρύθμισις κυκλοφορίας (φωτεινοί σηματοδόται, σήμανσις οδών, μονόδρομοι, ρύθμισις κυκλοφορίας κ.λ.π.). γ)Εφαρμογή διατάξεων κυκλοφορίας (περιπολίαι, σταμάτημα οδηγών, καταδίωξις παραβατών, έλεγχος εις αυτοκινητοδρόμους, οδήγησις παρ’ ατόμων τελούντων υπό την επήρειαν οινοπνευματωδών ποτών, σχέσεις αστυνομίας τροχαίας και παραβάτου, επικίνδυνοι παραβάσεις κλπ.). δ)Διατάξεις τροχαίας. ε)Διερεύνησις τροχαίων ατυχημάτων. ς)Ειδικά θέματα (μέθοδοι ανακαλύψεως κλαπέντων αυτοκινήτων, ανώμαλα πρόσωπα, αναγνώρισις αυτοκινήτων, πεζοί, τηλεπικοινωνίαι, εξέτασις ιδιωτών κλπ.). ζ)Οδήγησις αυτοκινήτου, εντός ή εκτός κατωκημένων χώρων (θεωρητικώς-πρακτικώς). 2.Τα ανωτέρω μαθήματα, διαλέξεις και πρακτικαί εφαρμογαί, διδάσκονται επί τη βάσει προγράμματος καταρτιζομένου υπό του Διοικητού της Σχολής, άμα τη ενάρξει της λειτουργίας εκάστης εκπαιδευτικής περιόδου. Δια διαταγών του αυτού Διοικητού καθορίζεται και πάσα εν γένει λεπτομέρεια αναφερομένη εις την εφαρμογήν του παρόντος. Άρθρ.4.-Τα απαιτούμενα προς εκπαίδευσιν οχήματα παραχωρούνται εκάστοτε υπό των εν Αθήναις και Πειραιεί Μηχανοκινήτων Υπηρεσιών Αστυνομίας δια διαταγής του Αρχηγού του Αστυνομικού Σώματος. Άρθρ.5.-Μετά το πέρας της εκπαιδεύσεως διενεργούνται γραπταί και προφορικαί εξετάσεις προς διαπίστωσιν της προόδου ενός εκάστου των εκπαιδευθέντων. Η βαθμολογία (γραπτών και προφορικών εξετάσεων) γίνεται εις ακεραίους αριθμούς από 0-10, βάσει δε επιτυχίας θεωρείται ο αριθμός 5 κατά μέσον όρον. Οι τελικώς αποτυγχάνοντες εις ταύτας δέον να μη τοποθετώνται εις τας υπηρεσίας τροχαίας. Ως τελικώς αποτυχών θεωρείται ο συγκεντρών ως γενικόν βαθμόν επιτυχίας τον αριθμόν, όστις προκύπτει εκ του πολλαπλασιασμού της βάσεως 5 επί τον αριθμόν των βαθμολογουμένων μαθημάτων. Εις τον αυτόν επί των Εσωτερικών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος.           (Αντί της σελ. 90,05) Σελ. 90,05 (α) 200-039  Οργανικοί Νόμοι 4.ΑΑ.α.60   1216